“รองโฆษกฯ” กางแผนจัดสรร “แอสตร้าฯ-ซิโนแวค” 13 ล้านโดส เน้นฉีดผู้สูงอายุ-ป่วยโรคเรื้อรัง
“รองโฆษกฯ” เปิดแผนการจัดสรรวัคซีน “แอสตร้าฯ-ซิโนแวค” รวม 13 ล้านโดส ช่วงวันที่ 19 ก.ค.-31 ส.ค.64 เน้นฉีดผู้สูงอายุ-ผู้ป่วยโรคเรื้อรัง
“รองโฆษกฯ” เปิดแผนการจัดสรรวัคซีน “แอสตร้าฯ-ซิโนแวค” รวม 13 ล้านโดส ช่วงวันที่ 19 ก.ค.-31 ส.ค.64 เน้นฉีดผู้สูงอายุ-ผู้ป่วยโรคเรื้อรัง
24 ก.ค. 2564

น.ส.รัชดา ธนาดิเรก รองโฆษกประจำสำนักนายกรัฐมนตรี โพสต์ผ่านเฟซบุ๊ก ระบุไทม์ไลน์การจัดสรรวัคซีนโควิด-19 ช่วง 19 กรกฎาคม – 31 สิงหาคม 2564 จำนวน 13 ล้านโดส ได้แก่ วัคซีน AstraZeneca  8 ล้านโดส และ Sinovac 5 ล้านโดส เน้นฉีดให้กับผู้สูงอายุ และผู้ป่วยโรคเรื้อรัง
โดยแบ่งเป็น 1.ฉีดพื้นที่ควบคุมสูงสุดเข้มงวด และควบคุมสูงสุดบางจังหวัด รวม 11 จังหวัด 33% 2. ฉีดประชาชนในระบบประกันสังคม กลุ่มขับเคลื่อนเศรษฐกิจ 15% 3.ฉีดจังหวัดที่เหลือ 48 จังหวัด 15% 4.องค์กรภาครัฐ และสำรองตอบโต้การระบาด 12% 5.แอสตร้าเซาเนก้าเป็นเข็มที่ 2 คิดเป็น 12% 6. ฉีดพื้นที่ควบคุมสูงสุดและจังหวัดที่เตรียมเปิดการท่องเที่ยว รวม 18 จังหวัด 10% และ 7. ฉีดบูสเตอร์โดส ให้บุคลากรทางการแพทย์ 3%
